|  |
| --- |
| **Priprema za čas – nastava jezika** |

**Škola:** OŠ „Olga Golović“

**Studentkinja:** ------------------------

**Mentorka:** doc. dr Dušanka Popović

**Ko-mentorka:** Vera Mićunović

**Razred:** VII/2

**Obrazovno-vaspitni ishod**

***Na kraju učenja učenik će biti sposoban da u tekstovima uočava i imenuje gramatičke pojmove i pojave, razumije i objasni njihovu funkciju u jeziku i pravilno ih koristi prilikom govora i pisanja; tokom učenja učenik će moći da:*** razlikuje i objasni pravi i nepravi objekat;

**Tip časa:** obrada novog gradiva

**Nastavne metode:** dijaloška, monološka, tekst-metoda

**Oblici rada:**  individualni, rad u grupi

**Nastavna sredstva:**  udžbenik, nastavni listići, radna sveska

**Tok časa:**

|  |  |
| --- | --- |
|  | Aktivnosti **učenika:** |
| **Uvodni dio časa** | * učestvuju u razgovoru o onome što vole, odgovaraju na pitanja: *Šta voliš čitaš? Šta voliš da jedeš? Šta voliš da gledaš?* * neke odgovore zapisuju na tabli: Volim da čitam knjige. Volim da jedem čokoladu. Volim da gledam zabavne emisije. * učestvuju u analizi zapisanih rečenica, uočavaju i imenuju njihove glavne djelove; * uočavaju i izdavaju objekat; * na osnovu razgovora popunjavaju tabelu *Znam..., Želim da znam..., Naučio sam....(Z/Ž/N tabelu)* (prilog 1): saopštavaju šta o objektu već znaju (šta je objekat, koje vrste postoje, u kojim padežima se nalazi pravi objekat, objekat kao glagolska dopuna); nakon toga, šta bi o objektu još željeli da nauče (npr. šta je nepravi objekat, u kojim padežima se nalazi) i to upisuju u odgovarajuću kolonu; |
| **Glavni dio časa** | * čitaju tekst *Najdraža sestro!* iz Udžbenika[[1]](#footnote-1), str. 88, * prepoznaju formu pisma i navode njegove osobine, učestvuju u razgovoru: *U kojoj formi ili obliku je dat ovaj tekst? Ko piše pismo? Kome je pismo upućeno? Kakav je tip pisma? Šta kaže Petar o sedmom razredu? Šta je P.S.? Šta označava P.P.S.?* * na tabli zapisuju rečenice iz Udžbenika (str. 89):   ***Danas sam obradovao majku.***  ***Ostalo mi je novca.***  ***Neću napisati ni riječi.***   * analiziraju rečenice, uočavajući njihove osnovne djelove – subjekat, predikat i objekati; * odgovaraju na pitanja koja ih upućuju na novu predmetnost: *Imenice majka, novac, riječ, čiji su dodaci? Šta taj dodatak označava? Ko vrši radnju u navedenim rečenicama?* Označavaju strelicom da je objekat glagolska dopuna. * zaključuju da rečenica bez objekta ne bi bila potpuna; * na primjerima iz rečenica uočavaju padeže u kojima se pravi objekti javljaju (akuzativ bez predloga, dioni genitiv i u odričnom obliku glagola sa genitivom); * navode da se pravi objekat dobija na pitanja *koga...? šta...?* * čitaju i zapisuju rečenice iz Udžbenika (str. 89):   ***Razgovarali smo prošli put o matematici.***  ***Ona dvojka je pozitivno djelovala na mene.***  ***Neka ti svaki dan bude ispunjen radošću.***  ***Drvo se uplašilo samoće.***   * učestvuju u analizi rečenica, uočavaju objekat u njima; * uočavaju ko vrši, a ko trpi radnju; * zaključuju u kojim padežima se nalaze dati objekti; * upoređujući sa oblicima pravog objekta; * zaključuju da je riječ o nepravom objektu; * zapisuju rečenicu u kojoj prepoznaju objekat, s tim da sada u istoj rečenici postoje oba objekta,   **Kupio sam joj knjigu.**   * zaključuju da objekat može biti i zamjenica; * izvode i saopštavaju sva uočena svojstva objekta, od kojih se formira, bilježi i ističe definicija nepravog objekta; * u *Udžbeniku* (str. XX) pronalaze, čitaju i podvlače definiciju nepravog objekta; * u tabelu, u kolonu NAUČIO SAM, zapisuju uočena svojstva: objekat je glagolska dopuna koji kazuje na kome ili na čemu se vrši radnja; objekat trpi radnju koju obavlja subjekat; radnja sa subjekta prelazi na objekat i na njemu se ispoljava; funkciju objekta mogu vršiti imenice i zamjenice; nepravi objekat ima oblik genitiva s predlozima, dativa, akuzativa s predlozima, instrumentala i lokativa; dobija se na pitanja: *koga...? čega...? kome...? čemu...?s čim...? o čemu...?* itd. * klasifikuju i formiraju potpunu cjelinu (pravi i nepravi objekat); |
| **Završni dio časa** | * u parovima rade vježbu sa nastavnog listića (prilog 2a): u primjerima označavaju, imenuju, objašnjavaju i rješavaju zadatak na osnovu prethodno naučenog; * saopštavaju rješenja, a ispravnost zadataka provjeravaju sa rješenjima (prilog 2b ); * slušaju uputstva za izradu domaćeg zadatka (Radna sveska, str. 44 i 45, zadaci od 12. do 15); * spremaju se da na sljedećem času objasne uz koje glagole stoje objekti, i koje vrste riječi najčešće vrše službu objekta. |

**Prilog 1: Z/Ž/N tabela**

|  |  |  |
| --- | --- | --- |
| **Znam** | **Želim da znam** | **Naučio sam** |
| Šta je objekat?  Koje dvije vrste objekta postoje?  U kojim padežima se nalazi pravi objekat? | Šta je nepravi objekat?  U kojim padežima se nalazi? | Objekat je glagolska dopuna na kome ili na čemu se vrši radnja.  Objekat trpi radnju koju vrši subjekat.  Funkciju objekta mogu vršiti imenice i zamjenice.  Nepravi objekat ima oblik genitiva s predlozima, dativa, akuzativa s predlozima, instrumentala i lokativa. |

**Prilog 2a: Nastavni list**

**Zadatak:** U sljedećim rečenicama podvucite objekat i odredite njegovu vrstu (pravi ili nepravi).

1. Donesi vode.
2. Mara misli o svom zavičaju.
3. Tražio sam te jutros.
4. Jedne suze neću pustiti.
5. Milica izbjegava da mu sretne pogled.
6. Miloš diriguje orkestrom.

**Prilog 2b: Rješenje zadataka**

1. Donesi vode. (dioni genitiv, pravi objekat )
2. Mara misli o svom zavičaju. (lokativ, nepravi objekat )
3. Tražio sam te jutros. (akuzativ, pravi objekat )
4. Jedne suze neću pustiti. ( genitiv s odričnim glagolom, pravi objekat )
5. Milica izbjegava da mu sretne pogled. (dativ, nepravi objekat / akuzativ, pravi objekat)
6. Miloš diriguje orkestrom. (instrumenatal, nepravi objekat )

**Plan table**

|  |
| --- |
| ***Pravi i nepravi objekat***  Volim da čitam knjige. Danas sam obradovao majku.  Volim da jedem čokoladu. Ostalo mi je novca.  Volim da gledam zabavne emisije. Neću napisati ni riječi.  **Pravi objekat (bliži, direktni):** akuzativ s prijedlozima, akuzativ bez prijedloga, dioni genitiv, odrični glagol + genitiv, genitiv s prijedlozima  Razgovarali smo prošli put o matematici.  Ona dvojka je pozitivno djelovala na mene.  Neka ti svaki dan bude ispunjen radošću.  Drvo se uplašilo samoće.  Kupio sam joj knjigu.  **Nepravi objekat** se dobija kad se u donosu na predikat postave pitanja: *Kome...? O kome...? Čime...? Za čim...? O čemu? itd.* |

1. Dragana Nenadović, Miodrag Strugar, *Moć jezika, udžbenik maternjeg jezika za sedmi razred osnovne škole*, Zavod za udžbenike i nastavna sredstva, Podgorica, 2011. [↑](#footnote-ref-1)